Lubinas
Lubinas (Lupinus) – pupinių (Fabaceae) šeimos Faboideae pošeimio augalų gentis. Lietuvoje – invazinis augalas. Vienamečiai ir daugiamečiai žoliniai savidulkiai augalai. Stiebai statūs, nešakoti, lapai pirštiški. Žiedai sukrauti daugiažiedėse kekėse. Ankštys pūkuotos, pailgos ir atsidarančios. Jose yra įstrižos pertvaros tarp sėklų. Gentyje yra apie 150 rūšių: Lietuvoje auga 4 rūšys: Baltažiedis lubinas (Lupinus albus) Siauralapis lubinas (Lupinus angustifolius) Geltonasis lubinas (Lupinus luteus) Gausialapis lubinas (Lupinus polyphyllus) Sėklos turi apie 37-52 proc. baltymų, 5-30 proc. riebalų ir kitų medžiagų. Žolėje gausu baltymų. Kelios rūšys auginamos žaliajai trąšai, kaip labai vertingas pašaras. Tačiau lubinuose aptinkama įvairių alkaloidų, nuo kurių gyvuliai gali susirgti lupinoze. Lubinai yra dekoratyvūs augalai. Gausialapis lubinas (Lupinus polyphyllus) Gausialapio lubino baltažiedė forma